Alates reede  õhtupoolikust veereb meie mersubussike lõunaosariikides.  Oleme kiirpilgul vaadanud peale suurele hulgale vaatamisväärsustele:  * Rõuge yrgorg, vesioinad, vaatetornid  * ristimine Rõuge kirikus  * Vällämäe matkarada koos kukeseenekorjamisega  * Nohipalu järved, nyydseks RMK-alale kuuluvad Must- ja Valgejärv on lahedad, kuna paiknedes ca 1 km vahemaaga on tegemist yhe tumedaveelisema (ja ka soojema) järvega Eestis, teise näol aga yhe läbipaistvaima ning kylmaveelisema järvega.  *Piusa  koopad. Täisjama. Vaatad klaasmajas palgi tagant liiva. Lahedama elamuse saime lähedal metsas "metsikusse koopasse" piiludes. Okei, tikud ja mobla olid varinguohuks kaasas.  *Vahtsõliina linnus. Superäge, saab torni ronida ja muistse vahimehe kombel vaadet imetleda  *Vastseliina alevike - rippsilda enam ei ole, mu lapsepõlvemälestus on haihtunud...  * Paasapäev Obinitsas. Ristikäik järve äärde, setude hauakombed, läbi öö kestev teenistus ning Obinitsa kirik, mis ehitatud yhe mehe poolt  1950-1952, sygaval 25+5 ajastul.  * Shopping Tartus /teadmiseks: Sela poes on myyja sõnul "riided saledatele inimestele", sinna mul kahjuks edaspidi asja pole. Noh, nr 48 jope tõesti selga ei mahtunud/  * Ahhaa 4d kinos, seansil "Kosmos". Tõeliselt äge elamus hoolimata suht kallist, 40 kroonisest piletihinnast.    Sekka ohjeldamatut ujumist - Verijärv, Kaussjärv. Ports unustatud ja kaunilt hooldatud mõisasid ning imeilus Mooste mõisaansambel.    Vapustavalt kaunis puhkusejupike!